*APSTIPRINĀTS*

*iepirkuma komisijas*

*2017.gada 18.augusta sēdē, prot.Nr.1*

# RĪGAS PAŠVALDĪBAS POLICIJAS

##### ATKLĀTA KONKURSA

**“PAR DEGVIELAS IEGĀDI”**

# (IEPIRKUMA IDENTIFIKĀCIJAS NUMURS – RPP 2017/20)

**NOLIKUMS**

**Rīga, 2017**

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RPP 2017/20.
	2. **Iepirkuma procedūras veids:** saskaņā ar Publisko iepirkumu likuma (turpmāk – PIL) 8.panta pirmās daļas 1. punktu – atklāts konkurss.
	3. Pasūtītājs – Rīgas pašvaldības policija, Lomonosova iela 12A, Rīga, LV-1019, nodokļu maksātāja reģistrācijas Nr.LV90000055099, banka: “Nordea Bank AB Latvijas filiāle”, kods: NDEALV2X, konta Nr.: LV82NDEA0021800014010. Profils – [rpp.riga.lv](http://www.riga.lv). Darba laiks – no plkst. 8.30 līdz plkst. 12.00 un no plkst.12.30 līdz plkst.17.00.
	4. **Kontaktpersona:** Ēriks Ulass, Transporta nodrošinājuma nodaļas priekšnieks, tālr.67037850, 29185756, e-pasts Eriks.Ulass@riga.lv; Ruta Pētersone, inspektore, tālr.67037854, e-pasts Ruta.Petersone@riga.lv.
	5. **Pretendentu nosacījumi:**
		1. Pretendents – piegādātājs, kurš ir iesniedzis piedāvājumu atklātā konkursā “Par degvielas iegādi”, identifikācijas Nr. RPP 2017/20 (turpmāk – Atklāts konkurss).
		2. Ja piedāvājumu Atklātam konkursam iesniedz personu apvienība, visi apvienības dalībnieki paraksta gan pieteikumu, gan tehnisko piedāvājumu, gan finanšu piedāvājumu.
		3. Ja piedāvājumu Atklātam konkursam iesniedz personu apvienība, piedāvājumā norāda personu, kura pārstāv personu apvienību Atklātā konkursā, nodrošinot Atklāta konkursa ietvaros informācijas apmaiņu ar komisiju. Personu apvienību dalībnieki iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
		4. Ja personu apvienību atzīst par Atklāta konkursa uzvarētāju, dalībnieki pēc pasūtītāja pieprasījuma, līdz līguma slēgšanai izveido personālsabiedrību. Šo pieprasījumu pasūtītājs paziņo vienlaikus ar lēmumu par Atklāta konkursa rezultātiem.
		5. Piedāvājums Atklāta konkursa nolikuma (turpmāk – Nolikums) izpratnē ir dokumentu kopums, kas sastāv no Nolikuma 1.10.2.apakšpunktā uzskaitītajiem dokumentiem.
	6. **Piedāvājuma iesniegšanas kārtība:**
		1. ieinteresētais piegādātājs piedāvājumu iesniedz personīgi, ar kurjera vai pasta starpniecību **līdz** **2017.gada 29.septembrim** plkst. 10:00, Rīgas pašvaldības policijā, Lietvedības nodaļā, Lomonosova ielā 12A, Rīgā, LV-1019.
		2. Ja piedāvājums tiek nosūtīts ar kurjera vai pasta starpniecību, ieinteresētais piegādātājs nodrošina, ka piedāvājums tiek saņemts līdz Nolikuma 1.6.1.apakšpunktā minētajam termiņam.
		3. Ja piedāvājums iesniegts vai piegādāts pēc Nolikuma 1.6.1.apakšpunktā norādītā piedāvājuma iesniegšanas termiņa beigām, iepirkuma komisija piedāvājumu neatvērtu atdod atpakaļ vai nosūta pa pastu uz iepakojumā norādīto adresi.
		4. Piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu.
	7. **Piedāvājumu atvēršanas kārtība:**
		1. Visi saņemtie un reģistrētie pretendentu piedāvājumi Atklātam konkursam tiks atvērti Rīgas pašvaldības policijā, Lomonosova ielā 12A, Rīgā, LV-1019, **2017.gada 29.septembrī, plkst.10.00.** Konkrēta telpa tiek noteikta piedāvājumu atvēršanas dienā līdz plkst.09.45 un informācija par to būs pieejama pie kontaktpersonām.
		2. Pretendenti vai pretendentu pārstāvji, kuri ieradušies uz Atklāta konkursa piedāvājumu atvēršanas sanāksmi, reģistrējas pretendentu reģistrā.
		3. Iepirkuma komisija atver piedāvājumus to iesniegšanas secībā, nosauc pretendentu, piedāvājuma iesniegšanas datumu, laiku un piedāvāto cenu.
		4. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.
	8. **Atklāta konkursa nolikuma saņemšana:**
		1. Ieinteresētais piegādātājs Nolikumu var saņemt sākot ar dienu, kad paziņojums par līgumu publicēts Iepirkumu uzraudzības biroja (turpmāk – IUB) tīmekļvietnē, lejupielādējot to elektroniskajā formātā no Pircēja profila **rpp.riga.lv.** Ja nepieciešams, pretendents var pieprasīt izsniegt Nolikumu drukātā veidā, pasūtītājs to izsniedz 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
		2. Ieinteresētajam piegādātājam jāseko līdzi turpmākajiem iespējamiem grozījumiem Nolikumā, kā arī iespējamajām iepirkuma komisijas sniegtajām atbildēm uz ieinteresēto pretendentu jautājumiem, kas tiks publicētas Pasūtītāja pircēja profilā.
	9. **Papildu informācijas sniegšana:**
		1. Ieinteresētais piegādātājs jautājumus par Nolikumu uzdod rakstiskā veidā, adresējot tos iepirkuma komisijai un nosūtot pa pastu uz Nolikuma 1.3.punktā norādīto adresi, vai uz Nolikuma 1.4. punktā norādīto e-pastu.
		2. Ja ieinteresētais piegādātājs ir laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	10. **Prasības piedāvājuma noformējumam:**
		1. Uz piedāvājuma iepakojuma (aploksne, kaste u.c.) jānorāda:

Rīgas pašvaldības policija

Lomonosova ielā 12A, Rīgā, LV-1019, Latvija

**/pretendenta nosaukums, juridiskā adrese, tālrunis/**

Atklātam konkursam **“**Par degvielas iegādi”

identifikācijas Nr. RPP 2017/20

**Neatvērt līdz piedāvājumu atvēršanas sanāksmei**

* + 1. **Piedāvājums iesniedzams šādā komplektācijā**:
			1. Atlases dokumenti (Nolikuma 3.1. apakšpunkts);
			2. Tehniskais piedāvājums (Nolikuma 2.pielikums);
			3. Finanšu piedāvājums (Nolikuma 3.pielikums);
			4. Tehnisko un finanšu piedāvājumu iesniedz arī elektroniskajā datu nesējā (CD formātā vai kopnes USB saskarnes atmiņas ierīcē).
		2. Piedāvājuma dokumentiem/sējumam jābūt cauršūtiem ar izturīgu diegu/auklu, kas nostiprināta, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
		3. Iesniedzamo dokumentu noformēšanas prasības:
			1. Nolikuma 3.1.apakšpunktā minētie dokumenti jāparaksta pretendenta pārstāvim (-jiem) ar pārstāvības tiesībām vai viņa pilnvarotai (-ajām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
			2. piedāvājuma dokumentiem jāpievieno satura rādītājs.
			3. ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums;
			4. tiem jābūt skaidri salasāmiem, bez neatrunātiem labojumiem un dzēsumiem;
			5. piedāvājuma lapām jābūt numurētām.
1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts:**
		1. Degvielas (95, 98 markas benzīna, dīzeļdegvielas un mazumtirdzniecībā esošo to paveidu) iegāde.
		2. CPV kods: 09100000-0.
	2. Plānotā līgumcena – **EUR 1 295 950 (viens miljons divi simti deviņdesmit pieci tūkstoši deviņi simti piecdesmit euro) bez PVN.**
	3. Līguma termiņš – 1 (viens) gads ar tiesībām pagarināt līgumu ar nosacījumu, ka līguma kopējais termiņš nepārsniegs 3 (trīs) gadus vai līdz noteiktās līguma summas sasniegšanai.
	4. Pretendents drīkst iesniegt tikai vienu piedāvājumu vienā variantā.
	5. Līguma izpildes vieta – Latvija.
2. **IESNIEDZAMIE DOKUMENTI UN TO PĀRBAUDE**
	1. **Pretendentu atlases prasības un dokumenti:**

|  |  |  |
| --- | --- | --- |
| **Nr. pēc kārtas** | **Prasība** | **Iesniedzamais/-ie dokuments/-i** |
|  | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | **1.** Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.**2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
|  | Pretendents aizpilda pieteikumu dalībai atklātā konkursā. | Pretendentam jāiesniedz parakstītu pieteikumu dalībai atklātā konkursā saskaņā ar Nolikumam pievienoto formu (1.pielikums). |
| 3.1.3. | Pretendentam ir atļauja pārdot degvielu Latvijas teritorijā. | Pretendentam jāiesniedz apliecināta dokumenta kopija, kas apliecina pretendenta tiesības Latvijas teritorijā pārdot iepirkuma priekšmetā norādīto degvielu (spēkā esošas licences kopija). |

|  |
| --- |
| **Eiropas vienotais iepirkuma procedūras dokuments** (turpmāk – Vienotais dokuments) |
| 3.1.4. | Pretendents var izvēlēties iesniegt Vienoto dokumentu kā **sākotnējo** pierādījumu atbilstībai Atklāta konkursa noteiktajām pretendentu atlases prasībām. Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** *ar ko nosaka standarta veidlapu Vienotajam dokumentam (Dokuments attiecas uz EEZ)* (regulas 2. pielikums). Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> |

* 1. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Ja atlases dokumentos nav atspoguļota visa pieprasītā informācija vai tā neatbilst Nolikuma prasībām, komisijai ir tiesības pretendenta piedāvājumu noraidīt un izslēgt pretendentu no turpmākās dalības konkursā.
	2. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	3. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
	4. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
	5. **Tehnisko piedāvājumu** pretendents sagatavo atbilstoši Tehniskās specifikācijas (skat. 2.pielikumu) un šajā Nolikumā noteiktajām prasībām.
	6. Pretendents var iesniegt tikai vienu tehnisko piedāvājumu par iepirkuma priekšmetu.
	7. Tehniskajā piedāvājumā pretendentam jānorāda:
		1. pretendenta piedāvāto degvielas veidu atbilstība Latvijas Republikā pastāvošajiem standartiem un normatīviem (jāiesniedz apliecināta oficiāla tirdzniecībā esošās degvielas kvalitātes sertifikāta kopija);
		2. katra degvielas veida aprakstu, degvielas kvalitātes sertifikāta numuru, izdošanas datumu un institūciju, kas sertifikātu izdevusi (dīzeļdegvielai papildus jānorāda sasalšanas temperatūra ziemas periodā);
		3. norēķinu karšu sistēmas esamību (jāiesniedz norēķina karšu lietošanas noteikumi);
		4. norēķinu kārtība;
		5. pretenziju novēršanas kārtība.
	8. Tehniskais piedāvājums pretendentam jāpiedāvā (jāapraksta) vismaz tādā minimālā apjomā, kāds prasīts Tehniskajā specifikācijā (2.pielikums).
	9. **Finanšu piedāvājumu** pretendents sagatavo atbilstoši Nolikuma 3.pielikumam un šajā Nolikumā noteiktajām prasībām.
	10. Pretendents var iesniegt tikai vienu finanšu piedāvājumu par iepirkuma priekšmetu.
	11. Finanšu piedāvājumā pretendentam jānorāda:
		1. šajā Nolikumā prasīto degvielas veidu cenu (cena, kas ir vidējā mazumtirdzniecības cena pretendenta degvielas uzpildes stacijās Rīgā, uz šī atklātā konkursa izsludināšanas dienu IUB mājas lapā internetā – [www.iub.gov.lv](http://www.iub.gov.lv) ) bez pievienotās vērtības nodokļa 1 (vienam) litram, atbilstoši finanšu piedāvājuma formai (3.pielikums);
		2. iepirkuma līgumam piemērojamo degvielas cenas atlaidi procentos, atbilstoši finanšu piedāvājuma formai (3.pielikums).
	12. Pretendentu iepirkuma priekšmeta tehniskā un finanšu piedāvājumu vērtēšana tiek veikta tiem pretendentiem, attiecībā par kuriem veikta pretendentu atlase un kuri atbilst šā Nolikuma prasībām.
	13. Tehnisko un finanšu piedāvājumu vērtē pēc dokumentiem, kas iesniegti saskaņā ar šā Nolikuma prasībām.
	14. Ja par pretendenta iesniegto tehnisko un/vai finanšu piedāvājumu dokumentos atspoguļoto informāciju ir nepieciešami precizējumi, komisija ir tiesīga tos pieprasīt un pretendenta tehnisko un/vai finanšu piedāvājumu atbilstību vērtēt pēc precizējošo ziņu saņemšanas.
	15. Ja pretendenta iesniegtajā tehniskajā un/vai finanšu piedāvājumā nav atspoguļota visa pieprasītā informācija vai tā neatbilst Nolikuma 2.un/vai 3.pielikuma prasībām, iepirkuma komisijai ir tiesības pretendenta piedāvājumu noraidīt un pretendentu izslēgt no turpmākās dalības konkursā.
	16. Komisija pārbauda, vai tehniskajā un finanšu piedāvājumā nav matemātisko kļūdu, bet to konstatācijas gadījumā veic šo kļūdu labojumus un informē par to pretendentu, kura pieļautās kļūdas labotas. Vērtējot tehnisko un finanšu piedāvājumus, pasūtītājs ņem vērā kļūdu labojumu.
	17. Piedāvājuma cenā jāietver visi nodokļi un nodevas, kā arī visas izmaksas, kas saistītas ar pakalpojuma izpildi, neieskaitot PVN.
	18. **Pretendentam jāpievieno datu nesējs (CD formātā) vai kopnes USB saskarnes atmiņas ierīce ar piedāvātā tehniskā un finanšu piedāvājuma dokumentu oriģināliem *Word* formātā. Ja datu nesējā iekļautā informācija atšķirsies no piedāvājuma dokumentos iekļautās informācijas, tiks vērtēta informācija, kas iekļauta piedāvājuma dokumentos.**
1. **PRETENDENTU IZSLĒGŠANAS NOTEIKUMU PĀRBAUDE**

PIL 42.panta pirmajā daļā noteiktos pretendentu izslēgšanas gadījumus iepirkuma komisija pārbaudīs PIL 42.panta kārtībā.

1. **PRETENDENTU ATLASE, PIEDĀVĀJUMA VĒRTĒŠANA UN PIEDĀVĀJUMA IZVĒLES KRITĒRIJS**
	1. Iepirkuma komisija atlasa pretendentus saskaņā ar Nolikumā izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas saimnieciski visizdevīgāko piedāvājumu.
	2. Piedāvājumu vērtēšana tiek veikta slēgtās sēdēs šādos posmos:

5.2.1. piedāvājuma noformējuma pārbaude;

5.2.2. pretendentu atlases dokumentu pārbaude;

5.2.3. tehniskā piedāvājuma pārbaude;

5.2.4. finanšu piedāvājuma pārbaude;

5.2.5. piedāvājuma izvēle saskaņā ar piedāvājuma izvēles kritēriju.

* 1. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	2. Iesniegto piedāvājumu vērtēšanai, iepirkuma komisija var pieaicināt neatkarīgu ekspertu, kurš dod rakstisku atzinumu par iesniegto piedāvājumu atbilstību vai neatbilstību Nolikuma prasībām, kā arī par pretendenta tehniskajā piedāvājumā un finanšu piedāvājumā norādīto informāciju.
	3. **Ja iepirkuma komisijai šķiet, ka pretendenta piedāvātais piedāvājums ir nepamatoti lēts, iepirkuma komsija no pretendenta pieprasa skaidrojumu par piedāvāto cenu vai izmaksām.**
	4. Iepirkuma komisija, pēc skaidrojumu pieprasījuma no pretendenta, konsultējoties ar pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
	5. Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
	6. **Piedāvājumu izvēles** kritērijs ir saimnieciski visizdevīgākais piedāvājums, kurš atbilst Tehniskās specifikācijas un citām šā Nolikuma prasībām.
	7. Piedāvājumus vērtē pēc punktu metodes, par labāko piedāvājumu piešķirot lielāko punktu skaitu, kas noteikts konkrētam izvēles kritērijam. Maksimālais punktu skaits ir 100 punkti.
	8. Komisija izvēlas saimnieciski visizdevīgāko piedāvājumu, ņemot vērā šajā sadaļā norādītos kritērijus, to skaitliskās vērtības un pamatojoties uz šajā sadaļā norādīto vērtēšanas metodes aprakstu.
	9. **Saimnieciski visizdevīgākā piedāvājuma vērtēšanas kritēriji**:

|  |  |  |
| --- | --- | --- |
| ***Nr. p/k*** | ***Vērtējamais kritērijs*** | ***Punktu skaits*** |
| 1 | Piedāvātā atlaide procentos  | 70 |
| 2 | Kopējā piedāvājuma cena (bez atlaides) | 20 |
| 3 | Degvielas uzpildes staciju pārklājums (skaits) Rīgā | 10 |
|  | **Kopā** | **100** |

* 1. Pretendents, kurš piedāvā viszemāko piedāvājuma cenu uz atklāta konkursa izziņošanas dienu IUB tīmekļvietnē, saņem visaugstāko vērtējumu – 20 punktus. Piešķiramos punktus aprēķina izmantojot šādu formulu: **(Cx/Cy)xP**, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai.
	2. Pretendents, kurš piedāvā vislielāko atlaidi degvielas iegādei mazumtirdzniecības tīklā, saņem visaugstāko vērtējumu – 70 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – vērtējamā piedāvājuma atlaide, Cy – lielākā piedāvājuma atlaide un P – nolikumā noteiktais maksimālais punktu skaits atlaidei.
	3. Pretendents, kurš piedāvā vislielāko degvielas uzpildes staciju pārklājumu (skaitu) Rīgas pilsētā, saņem visaugstāko vērtējumu – 10 punktus, katram nākamajam labākajam piedāvājumam tiks atņemti 2 punkti no iepriekšējā labākā piedāvājuma. Minimālais punktu skaits 0.
	4. Katrs konkursa komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem.
	5. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.
	6. Gadījumā, ja pretendentiem ir vienāds punktu skaits, priekšroka tiek dota tam pretendentam, kurš piedāvā vislielāko atlaidi, nākamais kritērijs ir degvielas uzpildes staciju izvietojums.
1. **LĒMUMA PAR ATKLĀTA KONKURSA REZULTĀTU PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA**
	1. **Lēmuma par Atklāta konkursa rezultātu pieņemšana un paziņošana:**
		1. Iepirkuma līguma slēgšanas tiesības tiks piešķirtas pretendentam, kurš ir iesniedzis Nolikuma prasībām atbilstošu piedāvājumu un piedāvājums atzīts par saimnieciski visizdevīgāko, kā arī pretendents nav izslēgts, saskaņā ar Nolikuma 4.sadaļu.
		2. Visi pretendenti tiek rakstveidā informēti par Atklāta konkursa rezultātiem 3 (trīs) darba dienu laikā no lēmuma pieņemšanas dienas.
		3. Pasūtītājs informāciju par rezultātiem nosūta pretendentiem pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
	2. **Iepirkuma līguma slēgšana:**
		1. Iepirkuma līgums tiek slēgts ar uzvarējušo pretendentu ne agrāk kā nākamajā darba dienā pēc nogaidīšanas termiņa beigām, ja IUB nav iesniegts iesniegums par iepirkuma procedūras pārkāpumiem.
		2. Iepirkuma līgums tiek sagatavots saskaņā ar Nolikuma 4.pielikumu, kā arī pamatojoties uz iepirkuma komisijas lēmumu par iepirkuma līguma slēgšanu un Atklāta konkursa uzvarētāja iesniegto piedāvājumu.
		3. Atklāta konkursa uzvarētājam iepirkuma līgums jāparaksta 10 (desmit) darba dienu laikā no uzaicinājuma parakstīt iepirkuma līgumu nosūtīšanas dienas. Uzaicinājums parakstīt līgumu tiks nosūtīts uz pretendenta piedāvājumā norādīto e-pasta adresi. Ja norādītajā termiņā Atklāta konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu.
	3. Ja uzvarējušais pretendents atsakās slēgt iepirkuma līgumu ar pasūtītāju, iepirkuma komisija izvēlas nākamo saimnieciski visizdevīgāko piedāvājumu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija izvēlas nākamo saimnieciski visizdevīgāko piedāvājumu, kas atbilst Nolikumā izvirzītajām prasībām.
	4. **Avansa maksājums nav paredzēts**.
	5. Iepirkuma līguma projekts ir pievienots Nolikumam, bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli.
	6. Jebkuri iepirkuma līguma grozījumi noformējami rakstveidā un pēc to abpusējas parakstīšanas pievienojami līgumam kā neatņemamas tā sastāvdaļas.
2. **NOSLĒGUMA NOTEIKUMI**
	1. Visi jautājumi, kas nav atspoguļoti šajā Nolikumā, tiek izskatīti atbilstoši spēkā esošiem Latvijas Republikas normatīvajiem aktiem.
	2. Nolikums sastādīts uz 9 (deviņām) lapām ar pielikumiem
		1. 1.pielikums – Pretendenta pieteikuma forma uz 1 (vienas) lapas;
		2. 2.pielikums – Tehniskā specifikācija uz 2 (divām) lapām;
		3. 3.pielikums – Finanšu piedāvājuma forma uz 1 (vienas) lapas;
		4. 4.pielikums – Līguma projekts uz 6 (sešām) lapām.

Iepirkuma komisijas priekšsēdētāja p.i. M.Džeriņš